L 5/90 Den Europæiske Unions Tidende 9.1.2004 KOMMISSIONENS AFGØRELSE af 29. december 2003 om iværksættelse af en undersøgelse vedrørende krænkelser af organisationsfriheden i Belarus, jf. artikel 27, stk. 2, i Rådets forordning (EF) nr. 2501/2001 (2004/23/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2501/2001 af 10. december 2001 om anvendelse af et arrangement med generelle toldpræferencer for perioden 1. januar 2002 til 31. december 2004 ()), senest ændret ved Kommissionens forord- ning (EF) nr. 1686/2003 (?), særlig artikel 27, stk. 2, og ud fra følgende betragtninger: (1), Kommissionen har modtaget oplysninger om påståede krænkelser af organisationsfriheden i Belarus. Oplysnin- gerne meddeltes samlet af Den Frie Faglige Internationale (FFI), Den Europæiske Faglige Samarbejdsorganisation (EFS) og World Confederation of Labour (WCL). (2) Artikel 26, stk. 1, litra b), åbner mulighed for midlertidig tilbagetrækning af toldpræferencer for alle eller visse varer, der har oprindelse i et begunstiget land, i tilfælde af »alvorlig og systematisk overtrædelse af organisations- frihed, retten til kollektive forhandlinger eller princippet om forbud mod diskrimination ved beskæftigelse og erhverv, eller anvendelse af børnearbejde som defineret i de relevante ILO-konventioner«. (3) — Kommissionen har gennemgået de forelagte oplysninger vedrørende påståede krænkelser af organisationsfriheden i Belarus. De påståede krænkelser vedrører begræns- ninger af arbejdstagernes og arbejdsgivernes ret til efter eget valg at oprette organisationer uden indblanding fra myndighedernes side, myndighedernes indblanding i fagforeningsvalg, begrænsning af fagforeningsaktiviteter og undertrykkelse af fagforeningsledere og -aktivister; disse rettigheder er fastlagt i Den Internationale Arbejds- organisations (ILO) konvention nr. 87 om forenings- frihed og beskyttelse af retten til at organisere sig og konvention nr. 98 om retten til at organisere sig og føre kollektive forhandlinger. Kommissionen skønner, at der er tilstrækkeligt grundlag for en undersøgelse. (4) — De i denne afgørelse fastsatte foranstaltninger er i over- ensstemmelse med udtalelse fra Udvalget for Generelle Præferencer — TRUFFET FØLGENDE AFGØRELSE: Eneste artikel Kommissionen iværksætter en undersøgelse af påståede kræn- kelser af organisationsfriheden i Belarus. Udfærdiget i Bruxelles, den 29. december 2003. På Kommissionens vegne Pascal LAMY Medlem af Kommissionen () EFT L 346 af 31.12.2001, s. 1. () EUT L 240 af 26.9.2003, s. 8.